**TÄIENDUSKOOLITUSASUTUSE NIIMETUS:** MONTESSORI KOOL

Kinnitan

Larissa Razborštšikova

Mittetulundusühing Montessori Koolitusühing

juhatuse liige

**1. Õppekava nimetus:** **LAPSEHOIDJA**

**2. Õppekavarühm ja õppekava koostamise alus**

**Õppekavarühm:** Lastehoid ja teenused noortele

**Õpekava koostamise alus:** Lapsehoidja, tase 4 Kutsestandard kinnitatud 13.12.2016 Sotsiaalhoolekande Kutsenõukogu otsusega nr 3.

**3. Eesmärk ja õpiväljundid**

**Eesmärk.** Koolituse lõpuks on õppija omandanud lapsehoidja tööks vajalikud teadmised, sotsiaalsed hoiakud ja oskused laste hooldamiseks ning nende arengu toetamiseks; Montessori metoodika põhimõtted; Lapsehoidja, tase 4 kutsestandardis loetletud kompetentsid ja vajalik ettevalmistus Lapsehoidja, tase 4 kutseeksami sooritamiseks.

**Õpiväljundid. Koolituse lõpuks õppija**

* tunneb põhilisi töötervishoiu- ja tööseadusandlikke norme, eetilisi põhimõtteid jne ja lähtub oma töös lapse õigustest, heaolust ja turvalisusest;
* on võimeline kaasa aitama laste füüsilisele, emotsionaalsele, intellektuaalsele ja sotsiaalsele arengule, arvestades perekonna vajadusi laste hooldamisel;
* tunneb lapse arendamist toetavaid õppe-kasvatusmeetodeid, Montessori metoodika olulisi põhimõtteid ja oskab neid kasutada praktikas;
* omab kõiki vajalikke teadmisi, oskusi ja kompetentse, mis loovad eeldused Lapsehoidja, tase 4 kutseeksami sooritamiseks.

**4. Sihtgrupp ja õppe alustamise tingimused**

**Sihtgrupp:** Kursus sobib kõigile, kes soovivad osutada lapsehoiuteenust lapse kodus, lapsehoidja kodus või mujal lapsevanema poolt soovitud kohas ning sooritada Lapsehoidja, tase 4 kutseeksamit. Kursus sobib ka neile, kes soovivad täiendada varemomandatud teadmisi ja oskusi pedagoogika valdkonnas ja saada uusi kogemusi, teadmisi ja praktilisi oskusi tööks lapsehoidjana, tööks erivajadustega lastega või kasutada oma töös Montessori metoodikat.

**Õppe alustamise tingimused:** vanus alates 18 eluaastast; keskharidus.

**5. Õppe kogumaht, selle ülesehitus, õppekeskkond ja õppevahendid**

**Õppe maht ja ülesehitus:** 320 akadeemilist tundi, millest 160 tundi on auditoorset tööd (sh esmaabi koolitus - 16 tundi), 40 tundi praktika koolikeskkonnas, 80 tundi praktika töökeskkonnas ning 40 tundi iseseisev töö.

**Õppekeskkond:** Lapsehoidja õppekava eesmärkide täitmiseks ja oskuste omandamiseks Montessori koolis on olemas järgmised õpperuumid, tehnilised abivahendid jne aadressil: Tööstuse 46, Tallinn ja Montessori metoodika jaoks kohaldatud ja sisustatud ruumi.

1) üks auditoorium, mis on varustatud kriiditahvli ja grafoprojektoriga;

2) üks auditoorium, mis on varustatud interaktiivtahvliga (Smart-tahvliga);

3) viis sisustatud auditooriumi koos õppevahenditega Montessori metoodika tarvis (praktilise elu tsoon, sensoorse arengu materjalid, kõne arengu materjalid, matemaatiline materjal, väliskeskonna tundmise materjalid jne.).

4) õppemetoodiline materjal (~70 tk~~.~~);

5) Litsentseeritud tarkvara;

6) Lisaks tehnilisi abi- ja lisavahendeid:

- kaks grafoprojektorit;

- viis arvutit;

- üks Smart-tahvel;

- kolm projektorit;

- üks skanner;

- kolm printerit;

- üks koopiamasin;

- kolm audiomagnetofoni.

Kõik arvutid on ühendatud lokaalvõrku interneti-väljundiga. Montessori koolis on traadita interneti võimalus.

**Õppevahendid:** Teemakohased jaotusmaterjalid paberkandjal ja/või elektroonselt, töövihik. Õppematerjalid on koolituse hinna sees.

**6. Õppeprotsessi kirjeldus, sh õppe sisu, õppemeetodid ja -materjalid**

**Õppeprotsess:** auditoorne töö, praktika koolikeskkonnas, praktika töökeskkonnas ja iseseisev töö.

**Õppe sisu:**

|  |  |  |
| --- | --- | --- |
| **Jrk.****№** | **Mooduli nimetus** | **Tunnid** |
| **I.** | **Lapse kasvukeskkonna toetamine** | **36** |
| 1.1. | Töökeskkonna ohutus ja töötervishoid | 8 |
| 1.2. | Lapsehoidja kutsealaga seotud õigusaktid. Tööõiguse alused | 8 |
| 1.3. | Kodumajandus:* majapidamis- ja korrastustöid
* olmetehnika kasutamine ja ohutusnõuete järgimine
* tekstiilide, jalanõude ja rõivaste hooldus
 | 12 |
| 1.4.  | Kommunikatsioonivahendite kasutamine  | 8 |
| **II.** | **Lapse arengu toetamine** | **62** |
| 2.1. | Lapse õigused. Lastekaitse | 8 |
| 2.2. | Lapse kasv ja areng:* lapse füüsiline, vaimne, emotsionaalne ja sotsiaalne areng, lapse arengu perioodid
* arendava ja turvalise kasvukeskkonna kujundamine
* lapse loovtegevused
 | 18 |
| 2.3. | Pedagoogika alused:* eakohased päevategevused, nende kavandamine, läbiviimine ja analüüsimine
* lapse väärkohtlemine
 | 18 |
| 2.4. | Eripsühholoogia ja –pedagoogika teoreetilised alused | 18 |
| **III.** | **Lapse enesekohaste oskuste kujundamine** | **18** |
| 3.1. | Lapse toitmine ja lapse abistamine söömisel | 8 |
| 3.2. | Kombeõpetus ja eetika | 4 |
| 3.3. | Lapse eale vastav toitumine | 6 |
| **IV.**  | **Lapse tervise edendamine** | **24** |
| 4.1. | Lapse tervisliku seisundi jälgimine, tervise edendamine, haige lapse eest hoolitsemine | 12 |
| 4.2. | Lapse tervishoid:* lapse tervise edendamine
* lapse tervist ohustavad tegurid
* lastehaigused
* haige imiku ja väikelapse hooldamine ja põetamine
 | 12 |
| **V.** | **Esmaabi andmine** | **16** |
| 5.1. | Lapse esmaabi | 16 |
| **VI.** | **Koostöö lapsevanema/hooldajaga** | **20** |
| 6.1. | Lapsehoidja töö korraldamine | 4 |
| 6.2. | Koostöö lapse vanemate ja lähedastega | 8 |
| 6.3. | Lapsehoidja kutse-eetika | 4 |
| 6.4. | Lapsehoiuteenuse osutamine | 4 |
| **VII.** | **Erivajadusega lapse hoidmine** | **24** |
| 7.1. | Info kogumine lapse erivajaduste kohta. Tegevuste planeerimine ja elluviimine | 6 |
| 7.2. | Hooliva ja salliva keskkonna loomine | 6 |
| 7.3. | Füüsilise keskkonna loomine. Abivahendite kasutamise toetamine | 6 |
| 7.4. | Koostöö lapsevanema/hooldajaga. Lapse arengupotentsiaali ja tugevate külgede selgitamine | 6 |
| **VIII.** | **Praktika** | **80** |
| 8.1. | Praktika koolieelses lasteasutuses või laste hoolekandeasutuses | 40 |
| 8.2. | Praktika kodukeskkonnas | 40 |
|  | **KOKKU** | **280** |
| **IX.** | **Valikõpingute moodul I (Imiku (0-1 aastat) hoidmine)** | **60** |
| 9.1. | Hooldustoimingute tegemine | 30 |
| 9.2. | Imiku arengu ja turvalise keskkonna toetamine | 30 |
| **X.** | **Valikõpingute moodul II (Montessori metoodika kasutamine)** | **60** |
| 10.1. | Montessori metoodika põhimõtted | 20 |
| 10.2. | Montessori pedagoogika elementide ja õppevahendite kasutamine | 40 |
| **XI.** | **Valikõpingute moodul III (Võõrkeel)** | **60** |
| 11.1. | Erialane eesti/vene keel tasemel B2 | 30 |
| 11.2. | Erialane inglise tasemel A2 | 30 |
| **XII.** | **Valikõpingute moodul IV (Arvuti kasutamine)** | **60** |
| 12.1. | Baasmoodul: arvuti põhitõed, interneti põhitõed, tekstitöötlus | 30 |
| 12.2. | Standardmoodul: IT-turvalisus, koostöö internetis | 30 |

**Õppemeetodid:**

Auditoorne õpe 160 tundi (sh esmaabi koolitus - 16 tundi): loengumaterjali omandamine, ülesannete lahendamine, teste, praktikaseminar jne. Valikõpingute moodulid (valikõpingute moodulI. Imiku (0-1 aastat) hoidmine, valikõpingute moodulII. Montessori metoodika kasutamine, valikõpingute moodul III. Võõrkeel, valikõpingute moodul IV. Arvuti kasutamine) toetavad ja laiendavad kursuse õpinguid. Valikõpingute valimise aluseks on õppijate soovid.

Praktika koolikeskkonnas 40 tundi: praktilisi toiminguid õppekeskkonnas.

Praktika töökeskkonnas 80 tundi: Praktika käigus õppija arendab, täiendab ja rakendab teoreetilises õppetöös omandatud teadmisi ja oskusi praktilises töökeskkonnas, kujundab oma sotsiaalseid oskusi, isikuomadusi ja hoiakuid tööeluks ja elukestvaks õppeks.

Praktilised tegevused on:

1) praktika I: praktika koolieelses lasteasutuses või laste hoolekandeasutuses: kutse-eetika, lapse füüsilisele, kognitiivsele ja sotsiaal-emotsionaalsele arengule kaasaaitamine, turvaline keskkond ja ohutusnõuded, tervisliku toitumise põhimõtted, tervisedenduse põhimõtted, eakohased arendavad päevategevused, lapse isiklik hügieen, suhtlemine kaastöötajate ja lapsevanematega, meeskonnatöö, pidev enesearendus (40 tundi);

2) praktika II: praktika kodukeskkonnas (sotsiaalhoolekande seaduse nõuetele vastavas lapsehoiuteenuse osutamise kohas): kutse-eetika, lapse arengule kaasaaitamine, turvaline keskkond ja ohutusnõuded, tervisliku toitumise põhimõtted, põhilised lastehaigused ja tervisedenduse põhimõtted, arendavad päevategevused lapse kodus, lapse isiklik hügieen, haige lapse hooldus ja vajadusel esmaabi andmine, lapsevanematega ja lähisugulastega suhtlemine, pidev enesearendus (40 tundi).

Praktika juhendajad:

1. koolipoolsed praktikajuhedajad: õppekakohas töötavad spetsialistid, kes toetavad ja koordineerivad õppija tegevust;
2. otsesed juhendajad praktikakohas: kutseala spetsialistid, kes juhendavad praktikal olevaid õppijaid töökohal. Nende roll on aidata praktikantidel harjuda tööga kollektiivis, abistada neid tegelike tööoskuste omandamisel ning suunata oma töö analüüsimisel ja lahtimõtestamisel.

Praktika lõpphinde otsustab koolipoolne praktikajuhendaja arvestades praktika ülesannete täitmist, õppija praktikaaruannet ja enesehinnangut ning praktikabaasi poolse juhendaja hinnangut.

Praktika eesmärkide saavutamiseks õppijad võivad läbida praktikat Laste arenduskeskuses Maria Montessori (Mittetulundusühing Montessori koolitusühing) või kasutades Montessori kooli kokkulepeid koostööpartnerite poolt pakutavate praktikakohtade hulgast:

1. Pelguranna Lasteaed
2. Tallinna Rukkilille Lasteaed
3. Õismäe Kool

Praktikakoha võib õppija valida ka ise koolipoolse praktika juhendajaga kooskõlastamisel.

Iseseisev töö 40 tundi: materjali loenguvälise osa omandamine; kodutööd vastavalt õppejõu poolt antud ülesannetele; praktikamapi koostamine. Kursuse lõpus koostatakse praktikamapi, mida esitletakse praktikaseminaril.

**Õppematerjalide loend:** Koolitusel osalejad saavad teemakohased jaotusmaterjalid paberkandjal kohapeal ja/või elektroonselt, mis on koostatud koolitaja poolt koolituse kõikide teemade kohta. Õppematerjalid on koolituse hinna sees.

Lapsehoidja, tase 4 kutsestandard. Aadressil <https://www.kutseregister.ee/ctrl/et/Standardid/vaata/10622201?from=viimati_kinnitatud>

**7. Hindamine ehk õppe lõpetamise tingimused**

Õppekava edukaks läbimiseks peab õppija osalema vähemalt 80% õppetundides, praktilistes toimingutes ja töödes ning esitama kõik nõutavad tööd õigeaegselt. Õppija peab ka läbima erialase praktika 80 tunni mahus ja esitlema praktikamapi praktikaseminaril.

Positiivse tulemuse saavutamiseks tuleb väljundipõhises hindamises täita kõik hindamiskriteeriumid. Hindamine on mitteeristav.

|  |  |
| --- | --- |
| Hindamismeetod | Hindamiskriteerium |
| Kirjalik test (hõlmab kõiki läbitud teemasid) | Test on arvestatud, kui 60% küsimustest on õigete vastustega |
| Praktika seminar (Praktikamapi esitamine) | Praktika kokkuvõttev hindamine toimub praktikaseminaril. Praktika arvestamist otsustab koolipoolne praktikajuhendaja. Arvestatakse praktikaülesannete täitmist (50%), õppija praktikaaruannet ja enesehinnangut (25%) ning praktikabaasi poolse juhendaja hinnangut (25%). |

**8. Väljastatavad dokumendid**

Kursus lõpetatakse õppekava läbimisel tunnistuse väljastamisega kursuse läbimise kohta ja tunnistuse väljastamisega esmaabi koolituse läbimise kohta.

Õpiväljundid omandanud ning hindamise läbinud õppijale väljastatakse tunnistus. Hindamisel mitteosalenud või hindamist mitteläbinud õppijale väljastatakse tõend koolitusel osalemise ja läbitud teemade kohta.

**9. Koolitaja kompetentsust tagava kvalifikatsiooni või õpi- või töökogemuse kirjeldus**

Kõrgharidus, töökogemus või aktiivne tegutsemine õpetatavas valdkonnas, täiskasvanute koolitamise kogemus.

**Õppekava kinnitamise** **kuupäev**

01.06.2020.a